[{"text_idx": "#000001", "text": "Mae\u2019r llwybr llawn tua 3 milltir ond ceir rai amgen a fynegir ar y map ac yn y llyfryn."}, {"text_idx": "#000002", "text": "Adeilad Georgiaidd sy\u2019n dyddio yn o\u0302l i 1830, mae\u2019r Neuadd wedi gweld llawer o newidiadau. Un adeg roedd yr adeilad yn agored ar lefel y stryd gyda grisiau allanol i fyny i Siambr y Cyngor uwchben. I\u2019r cefn roedd Neuadd Farchnad fawr lle cawn nawr neuadd ddinesig fodern. Mae yna lawer i ddiddori\u2019r ymwelydd. Ar furiau\u2019r cyntedd a\u2019r grisiau gwelir y mur-luniau a beintwyd gan George a Jeanne Lewis \u2013 hanes darluniadol o Benfro drwy\u2019r oesoedd. Rhaid eu gweld. ( Llyfr cyfarwyddo ar gael ) Ar y llawr cyntaf (lifft i\u2019r anabl) mae\u2019r cyn-lys sydd nawr yn Amgueddfa \u2013 mynediad am ddim."}, {"text_idx": "#000003", "text": "Edrychwch ar draws y ffordd."}, {"text_idx": "#000004", "text": "Yn wreiddiol bu marchnad agored ar lefel stryd Ty\u0302\u2019r Cloc. Amgaewyd hyn yn ei ffurf bresennol pan ail-adeiladwyd y tw\u0302r yn ystod y 1880au. Ar y tw\u0302r mae dau gerub plwm: dywedir fod pedwar ers talwm \u2013 un ar bob cornel. Honnir i awdurdodau\u2019r eglwys wrthwynebu bechgyn noeth yn goruchwylio\u2019r fynwent felly tynnwyd nhw i ffwrdd a\u2019u gosod ar bileri Ty\u0302 Porthor Orielton ger Tafarn y Speculation, Hundleton."}]